BAM กวาด 4 รางวัลใหญ่ จากสถาบันต่างประเทศ
บริษัทบริหารสินทรัพย์ กรุงเทพพาณิชย์ กวาด 4 รางวัลใหญ่ จากสถาบันต่างประเทศ
6 ก.ค. 2564

นายบัณฑิต อนันตมงคล ประธานเจ้าหน้าที่บริหาร บริษัทบริหารสินทรัพย์ กรุงเทพพาณิชย์ จำกัด (มหาชน) หรือ BAM กล่าวว่า เมื่อเร็ว ๆ นี้ BAM ได้รับรางวัลจำนวน 4 รางวัล จาก 2 สถาบันต่างประเทศ ประกอบด้วยรางวัล Best Investor Relations Thailand 2021 และรางวัล Best Distressed Asset Management Company Thailand 2021 จากเวที International Business Magazine Award 2021 จัดโดย International Business Magazine ซึ่งเป็นนิตยสารทางธุรกิจและการเงินชั้นนำจากเมืองดูไบ ประเทศสหรัฐอาหรับเอมิเรตส์ ที่คัดเลือกองค์กรต่าง ๆ ที่มีผลดำเนินงานเป็นไปตามหลักเกณฑ์การได้รับรางวัลนอกจากนี้ BAM ยังได้รับรางวัล Best in House Investor Relations Team – Distressed Asset Management และ รางวัล Best Distressed Asset Management Company จากเวที International Financial Awards จัดโดยนิตยสาร International Finance ซึ่งเป็นนิตยสารด้านธุรกิจและการเงินชั้นนำของสหราชอาณาจักร UK’s International Finance Publications Limited โดยรางวัลมุ่งเน้นในการเชิดชูเกียรติแก่บุคคล และองค์กรในอุตสาหกรรมการเงินระดับสากล ที่ดำเนินกิจการอย่างโดดเด่นในด้านต่าง ๆ และมีคุณค่าต่อภาคการเงินในระดับโลก โดยทั้ง 4 รางวัลที่ได้รับในครั้งนี้ สะท้อนให้เห็นถึงความสามารถในการดำเนินธุรกิจของบริษัท จนเป็นที่ยอมรับในเวทีระดับสากล